**Vinavika 24 – 28 september 2012-09-08**

**Skipulag fyrir 8 ára bekkina.**

* Búa til vinaarma – sem hengdir verða upp í skólanum með öllum öðrum nemendum skólans.
* Börnin gera hjörtu í skólastofuna og fyrir utan skólastofu sína.  
   Hjörtun verða í öllum litum og stærðum.
* Skoða orðið virðing, virðing fyrir sjálfum sér, fyrir öðrum, fyrir umhverfinu, fyrir dýrum, fyrir eigum. ... skrifa um það á í fiðrildabók – búa til dagbók sem er eins og fiðrildi og skoða hugtakið frelsi... tengt bókarforminu.
* Leynivin – draga sér leynivin og skrifa eitthvað fallegt daglega um vininn.   
  Þetta er heimanám. Miðarnir settir í umslag svo enginn viti hver leynivinurinn er.
* Skrifa nafnið á miða og síðan les nemandinn upp það fallega sem sagt var um hann sjálfan af miðanum.
* Vinaband sem maður gefur leynivini sínum þegar vinavikan er búin - smiðja
* Eitt góðverk á dag í 3 daga, heima eða í skólanum skrifa og teikna það í fiðrildabókina.
* Hvað er góður vinur?
* Hvernig eignast ég góðan vin? Fara yfir það og skrifa það upp í bókinni.

**Fiðrildabók**

Bls. 1 Frelsi til að vera glaður, hamingjusamur, ánægður með sig. Teikna sig frjálsan.

Bls. 2 Gildi – mikilvægir hlutir fyrir mig í lífinu.

Bls. 3 Virðing fyrir sjálfum sér, fyrir öðrum, fyrir umhverfinu, fyrir dýrum, fyrir eigum.

Bls. 4 Hvað er góður vinur?

Bls. 5 Hvernig eignast ég góðan vin?

Bls. 6 Góðverk sem ég gerði þessa viku.

Bls. 7 Að vinna saman

Bls. 8 Falleg orð sem leynivinurinn sagði um mig.  
 Leynivinur minn var \_\_\_\_\_\_\_\_\_\_

**Kveikjur**

Umræður um frelsi

Gildi – bókin Ertu – lífsleikniverkefni (Frá námsgangastofnun) bls. 2 og 3

Virðing - bókin Ertu – lífsleikniverkefni bls. 20 og 21

Hvað er góður vinur – Tísla – Lífsleikniefni (Frá námsgangastofnun)bls. 7  
  
Hvernig eignast ég góðan vin? Sjá hérna fyrir neðan og í Tíslu og Gaman saman (mappa frá námsgangastofnun)

Að vinna saman – Tísla bls. 25 og Gaman saman kafli 4 bls. 120

**Hvernig eignast ég góðan vin?**

* Vera vingjarnlegur
* Deila dótinu þínu með öðrum og gera til skiptis
* Ekki vera með stjórnsemi, allir ákveða leik
* Vera róleg/ur. Ekki vera með kjánalæti og hávaða
* Hrósa vinum þínum, flott hjá þér. „góð tilraun“
* Passa sig að pota ekki í vini sína, rekast utan í þá eða rífa af þeim
* Aldrei að gera grín að neinum, þú veist að það er leiðinlegt
* Ekki lemja, öskra eða uppnefna ef maður reiðist. Muna að ganga í burtu og róa sig.
* Ef þú lendir í vandræðum með sjálfan þig þá nærðu í fullorðinn til að hjálpa þér.
* Segðu „fyrirgefðu“ ef þú hefur sært tilfinningar einhvers.

**Ráð við áreitni – leiðindi eða ofbeldi**

**Kurteisi kemst langt.**

**Verum góð við hvert annað.**

**Látum okkur líða vel.**

|  |  |
| --- | --- |
| 1. **Hunsa   Hunsa þýðir að lát sem ekkert sé.** | ef einhver er leiðinlegur við þig með orðum. Láttu þá sem þú heyrir það ekki. |
| 1. **Kurteis**   **Gætir þú hætt** | Ef það gengur ekki og leiðindin halda áfram, vertu þá kurteis og segðu gætir þú hætt? |
| 1. **Færa þig    (ef þú getur)** | Ef það gengur ekki og leiðindin halda áfram, færðu þig frá leiðindunum ef þú getur |
| 1. **Segja fullorðnum** | Ef það gengur ekki og leiðindin elta þig eða þú getur ekki fært þig, segðu þá fullorðnum frá |
| 1. **Ofbeldi**   **ALLTAF segja fullorðnum frá** | Ef einhver beitir þig eða annan ofbeldi segðu **alltaf** fullorðnum frá því Með ofbeldi er átt við ef einhver tekur á þér á óþægilegan hátt, það geta verið fantabrögð, spörk, barsmíðar... |

**Dæmi um það sem við getum sagt fallegt við leynivin okkar er:**

* Þú ert frábær
* Þú ert skemmtielg/ur
* Þú ert góð/ur
* Þú ert sérstak/ur
* Þú ert sniðug/ur
* Þú ert glaðvær
* Þú ert vingjarnlegur
* Þú huggar vel
* Þú ert dugleg/ur að bjarga málunum
* +u ert fyndinn
* Þú ert hress
* Þú ert brosmildur
* Þú ert kjarkmikill
* Þú ert yndisleg/ur
* Þú kannt að haga þér
* Þú ert hjálpsöm/ur
* Þú ert kurteis
* Þú ert dugleg/ur
* Þú kannt að hrósa
* Þú ert flink/ur að teikna
* Þú hefur falleg augu
* Þú ert flinkur að fara eftir fyrirmælum

**Af mjólkurhyrnu**

**Hvað er að vera ég?**

Að vera ég er að hafa áhyggjur  
Að hafa áhyggjur af heiminum  
Stríðum og veikindum

En ég má ekki fylla lífið af áhyggjum  
Því að einhverstaðar verður að vera   
pláss fyrir gleði og hamingju.

Lífið mitt er eins og teningur,  
maður veit aldrei hvað kemur næst

Ég vil bara eiga gott og fallegt líf  
en ég veit að einhvern tímann   
upplifi ég harmleik og sorg.

Vigdís Freyja Helmutsdóttir 11 ára

Háteigsskóla Reykjavík

**Það sem nemendur samþykktu að skrifa á blaðsíðurnar var ...**

**Ég er frjáls þegar**.... eftir því hvað og einn vildi.   
Þegar ég hlæ, syng, hleyp, er í fótbolta, er að leika, er heima, sef...

**Virðing.**

Við berum virðingu fyrir okkur sjálfum, öðru fólki, náttúrunni, dýrum, hlutum, tilfinningum og skoðunum.

Komdu fram við aðra eins og þú vilt að aðrir komi fram við þig.

**Gildi – hver og einn mátti breyta fyrir sig.**

Það sem mér finnst mikilvægast

1. Góð heilsa
2. Ást og kærleikur
3. Fjölskyldan
4. Húsaskjól
5. Peningar
6. Gleði og hamingja
7. Vinátta – félagslíf
8. Virðing
9. Frelsi
10. Heiðarleiki
11. Ómengað umhverfi

**Hvað er góður vinur?**

Góður vinur leikur við mann, hjálpar manni, huggar mann, rífst smá við mann, þykir vænt um mann, hugsar fallega um mann, virðir mann, er tillitsamur, hlustar, talar við mann og virðir mann.